**Tehnična specifikacija št. VKS-116/20-Sklop 2:**

**»Dobava rezervnih delov, preventivno vzdrževanje in servisiranje sistemov aktivne požarne zaščite in tehničnega varovanja na območju RCERO Ljubljana«**

Predmet javnega naročila je dobava rezervnih delov, preventivno vzdrževanje in servisiranje sistemov aktivne požarne zaščite in tehničnega varovanja na objektih obdelave odpadkov (v nadaljevanju: MBO) na območju Regijskega centra za ravnanje z odpadki v Ljubljani (v nadaljevanju: RCERO Ljubljana), Cesta dveh cesarjev 101, 1000 Ljubljana za obdobje 48 mesecev.

1. **Sistem aktivne požarne zaščite in tehničnega varovanja obsega:**

* požarno javljanje:
  + 1x centrala Siemens Sinteso FC2060,
  + 1x centrala Siemens Sinteso FC2020,
  + 3x posluževalni terminal,
  + 17 aspiracijskih javljalnikov,
  + 68 plamenskih javljalnikov,
  + 113 ročnih javljalnikov,
  + 220 optičnih javljalnikov,
  + 2 javljalnika plina,
  + 48 ročnih aktivatorjev gašenja,
  + 48 tipk za zadrževanje gašenja,
  + 64 siren,
  + 48 bliskavic;
* požarno javljanje vročih mest:
  + 8 javljalnikov Adicos Hot Spot,
  + Računalnik s programsko opremo za nastavitve in pregled priključenih Hot Spot javljalnikov;
* javljanje vloma Siemens SPC:
  + 1x centrala SPC 5330,
  + 74 javljalnikov gibanja,
  + javljalnikov nadzora temperature,
  + 11 tipkovnic,
  + 12 razširitvenih modulov;
* video sistem Mirasys:
  + 2x strežnik,
  + 3x pregledovalna postaja,
  + 69 fiksnih kamer,
  + 14 vrtljivih kamer,
  + 22 kamer na deponiji in zbirnem centru;
* centralno nadzorni sistem Desigo;
* sistem za odvod dima in toplote:
  + 4 centrale Geze MBZ300,
  + 4 centrale Geze THZ Comfort,
  + 64 kupol z detonacijskim pogonom,
  + 3 kupole z dvojnim električnim pogonom.

1. **Obseg storitev preventivnega pregleda in vzdrževanja naprav sistema stabilnega gašenja**

Preventivni pregled in vzdrževanje sistemov aktivne požarne zaščite (4x letno približno po ¼ opreme) in tehničnega varovanja 1x letno po predhodnem dogovoru z naročnikom, v naslednjem obsegu:

* + priprava in uskladitev vzdrževalnih del z naročnikom,
  + vizualna kontrola instalacij in čiščenje,
  + funkcionalna kontrola in pregled delovanja sistemov,
  + preizkušanje funkcij in odpravo okvar na napravah zaradi normalne obrabe, popravila, nastavitve in manjše, predhodno dogovorjene korekcije,
  + izdelava zapisnika izvedenih del skladno z veljavno zakonodajo,
  + vodenje evidence preventivnega vzdrževanja,
  + dokumentiranje posebnih opažanj,
  + predloge izboljšav in posodobitev,
  + svetovanje in pogovor o morebitnih problemih po želji naročnika,
  + svetovanje glede razpoložljivosti rezervnih delov.

Ponudnik mora ponuditi zahtevano opremo (rezervne dele), kot je opredeljena v ponudbenem predračunu ali pa po tehničnih lastnostih enakovredno opremo (rezervne dele), ki mora biti kompatibilna z obstoječim vgrajenim sistemom.

V vsakem četrtletnem pregledu izbrani ponudnik pregleda približno četrtino vgrajene opreme za detekcijo in javljanje požara tako, da je v roku enega leta pregledan vsak vgrajen element opreme. Pri tem ponudnik vodi evidenco vseh vgrajenih elementov opreme za detekcijo in javljanje požara ter vpisuje datum, ko je bila oprema pregledana. Evidenca preventivnega pregleda in vzdrževanja (pavšalnega pregleda) je sestavni del dokumentacije vzdrževalnih posegov in mora biti en izvod hranjen pri naročniku. Po vsakem opravljenem 4. (četrtem) četrtletnem pregledu ponudnik izda tudi uradno poročilo o izvedenem pregledu kompletne vgrajene opreme sistemov navedenih.

Ostalo vgrajeno tehnično opremo pa ponudnik pregleda 1x letno po posameznih sistemih:

* + video nadzor
  + vlom
  + odvod dima in toplote

Za servisno intervencijo varnostnih naprav naročnika mora ponudnik zagotavljati stalno servisno službo 24 ur vse dni v letu (24/7), ki je dosegljiva na telefonskih številkah (stacionarna, mobilna) in elektronskem naslovu (v primeru nepredvidenih okvar naprav sistemov aktivne požarne zaščite in tehničnega varovanja).

Odzivni čas (telefonska konzultacija) izvajalca na prijavo napake je največ 2 (dve) uri.

Ponudnik lahko odpravi napake pri delovanju varnostnih naprav na daljavo (telefonsko svetovanje, elektronska pošta) ali s servisno intervencijo na terenu.